**Homokháti Kistérség Többcélú Társulása**

**Szervezeti és működési szabályzata**

1. **Általános rendelkezések**

A Társulás neve: Homokháti Kistérség Többcélú Társulása

A Társulás székhelye: 6782 Mórahalom, Szentháromság tér 1.

Létrehozásának dátuma: 2004. április 30.

A társulás munkaszervezeti feladatait ellátó szervezet neve (székhelye, adószáma):

Mórahalmi Polgármesteri Hivatal (székhelye: 6782 Mórahalom, Szentháromság tér 1., adószáma: 15354477-2-06)

A Társulás képviselője:

A Társulás Elnöke, a társulás tanács tagjai közül a jelen SZMSZ X. pontjában meghatározottak szerint választott személy. A Társulás képviseletét a Társulási Tanács elnöke, akadályoztatása vagy a tisztség betöltetlensége esetén a Társulási Tanács alelnöke, mindkettőjük akadályoztatása vagy a tisztségek betöltetlensége esetén a társulási tanács által megbízott társulási tanácstag látja el.[[1]](#footnote-1)

Működési területe:

A társulásban résztvevő önkormányzatok közigazgatási területére terjed ki.

Döntéshozó szerve: A Társulási Tanács

A társulás alapító és irányító szerve a hozzátartozó települési önkormányzatok képviselő-testületei.

Társulás jogállása: önálló jogi személy

A Társulásban résztvevők neve, székhelye, szavazatok száma, lakosságszáma:[[2]](#footnote-2)

|  |  |  |  |
| --- | --- | --- | --- |
| Név: | Székhely:[[3]](#footnote-3) | Szava-zatok száma | Lakosság-szám (fő)(adatforrás: KSH 2020):[[4]](#footnote-4) |
| Ásotthalom Nagyközségi Önkormányzat Képviselő-testülete | 6783 Ásotthalom, Szent István tér 1. | 1 | 3987 |
| Bordány Nagyközség ÖnkormányzatánakKépviselő-testülete | 6795 Bordány, Benke Gedeon utca 44. | 1 | 3289 |
| Forráskút Község Önkormányzatának Képviselő-testülete | 6793 Forráskút, Fő utca 74. | 1 | 2079 |
| Mórahalom Városi Önkormányzat Képviselő-testülete | 6782 Mórahalom, Szentháromság tér 1. | 1 | 6443 |
| Öttömös Községi Önkormányzat Képviselő-testülete | 6784 Öttömös, Fő utca 12. | 1 | 701 |
| Pusztamérges Községi Önkormányzat Képviselő-testülete | 6785 Pusztamérges, Móra tér 2. | 1 | 1101 |
| Ruzsa Község Önkormányzatának Képviselő-testülete | 6786 Ruzsa, Alkotmány tér 2. | 1 | 2509 |
| Üllés Nagyközségi ÖnkormányzatKépviselő-testülete | 6794 Üllés, Dorozsmai út 40. | 1 | 3111 |
| Zákányszék Község Önkormányzatának Képviselő-testülete | 6787 Zákányszék, Lengyel tér 7. | 1 | 2896 |
| Zsombó Nagyközség Önkormányzatának Képviselő-testülete | 6792 Zsombó, Alkotmány utca 3. | 1 | 3532 |

A Társulásra átruházott önkormányzati feladat- és hatáskörök:

A Társulás tagjai a Mötv.-ben meghatározott kötelezően ellátandó közfeladataik közül a Társulásra ruházták át a társulási megállapodás 2. számú függelékében megjelölt alábbi konkrét feladatokat, úgy mint:

* központi orvosi ügyeleti ellátás
* családsegítő szolgáltatás és a gyermekjóléti szolgáltatói tevékenység ellátása
* szenvedélybetegek nappali ellátása
* házi segítségnyújtás
* jelzőrendszeres házi segítségnyújtás
* Szociális étkeztetés
* Idősek nappali ellátása
* Idősek, demens betegek nappali ellátása
* Időskorúak tartós bentlakásos ellátása
* Időskorúak, demens betegek tartós bentlakásos ellátása
* Támogató szolgáltatás fogyatékos személyek részére
* Pszichiátriai betegek közösségi alapellátása
* Védőnői szolgálat ellátása
* Tanyagondnoki szolgálat tevékenységének ellátása
* Főzőkonyhás munkahelyi gyors és önkiszolgáló étterem, Rendezvényi étkeztetés, Szervezetek és lakosság étkeztetését végző központi főzőkonyha működtetése

, melyeket a Társulás a társulási megállapodás 2. sz. függelékében az egyes feladatoknál feltüntetett társult tagönkormányzatok számára biztosítja.

A Társulás által fenntartott intézmény megnevezése: Homokháti Kistérség Többcélú Társulása Integrált Szociális és Gyermekjóléti Központ (az intézmény rövidített neve: Homokháti Szociális Központ; székhelye: 6787 Zákányszék, Dózsa György utca 44.)[[5]](#footnote-5)

Alapvető szakágazat száma, megnevezése: 841105 Helyi önkormányzatok és társulások igazgatási tevékenysége

Kormányzati funkció kódja, megnevezése:[[6]](#footnote-6)

|  |  |
| --- | --- |
| 011130 | Önkormányzatok és önkormányzati hivatalok jogalkotó és általános igazgatási tevékenysége |
| 013350 | Az önkormányzati vagyonnal való gazdálkodással kapcsolatos feladatok |
| 013360 | Más szerv részére végzett pénzügyi-gazdálkodási, üzemeltetési, egyéb szolgáltatások |
| 041231 | Rövid időtartamú közfoglalkozás |
| 041233 | Hosszabb időtartamú közfoglalkoztatás |
| 062020 | Településfejlesztési projektek és támogatásuk[[7]](#footnote-7) |
| 072112 | Háziorvosi ügyeleti ellátás |
| 074031 | Család és nővédelmi egészségügyi gondozás |
| 096015 | Gyermekétkeztetés köznevelési intézményben |
| 096025 | Munkahelyi étkeztetés köznevelési intézményben |
| 101142 | Szenvedélybetegek nappali ellátása |
| 101143 | Pszichiátriai betegek közösségi alapellátása |
| 101145 | Szenvedélybetegek alacsonyküszöbű ellátása |
| 101222 | Támogató szolgáltatás fogyatékos személyek részére |
| 102023 | Időskorúak tartós bentlakásos ellátása |
| 102024 | Demens betegek tartós bentlakásos ellátása |
| 102031 | Idősek nappali ellátása |
| 102032 | Demens betegek nappali ellátása |
| 104042 | Család és gyermekjóléti szolgáltatások |
| 104043 | Család és gyermekjóléti központ |
| 107050 | Szociális étkeztetés népkonyhán |
| 107051 | Szociális étkeztetés szociális konyhán |
| 107052 | Házi segítségnyújtás |
| 107053 | Jelzőrendszeres házi segítségnyújtás |
| 107055 | Falugondnoki, tanyagondnoki szolgáltatás |

Pénzügyi-gazdálkodási feladatellátás: a munkaszervezet feladatait a Mórahalmi Polgármesteri Hivatal látja el

Vállalkozási tevékenysége: nincs

A Társulás bélyegzője: A társulás bélyegzője kör alakú közepén Magyarország címerével, szegélyén „Homokháti Kistérség Többcélú Társulása” körkörös felirattal.

1. **A Társulás működése**

A Társulási Tanács ülését szükség szerint kell tartani.[[8]](#footnote-8) A Társulási Tanács határozatképességéhez a tagok többségének jelenléte szükséges.

Határozatképtelenség esetén az eredeti időpontot követő 8 napon túli, de 30 napon belüli időpontra kell az újabb ülést összehívni.

A Társulási Tanács döntéseit ülésén, határozattal, a Mötv. 94. § (5) bekezdésében foglaltak alapján – a minősített többséget igénylő döntés kivételével – egyszerű szótöbbséggel, nyílt szavazással hozza.

Minősített többséghez a társulási megállapodásban meghatározott számú, de legalább annyi tag igen szavazata szükséges, amely eléri a társulásban részt vevő tagok szavazatának több mint a felét és az általuk képviselt települések lakosságszámának a felét.

Minősített többség szükséges:

* zárt ülés elrendeléséhez, ha a vagyonával való rendelkezés és az általa kiírt vagy benyújtandó pályázat tárgyalásakor a nyilvános tárgyalás üzleti érdeket sértene,
* a társult tagok hozzájárulásának megállapításához,
* a térség fejlesztését szolgáló – pénzügyi hozzájárulást igénylő – pályázat benyújtásához, az ahhoz szükséges települési hozzájárulás meghatározásához,
* a hatáskörébe utalt választáshoz, kinevezéshez, felmentéshez, vezetői megbízatás adásához, illetőleg visszavonásához, fegyelmi eljárás megindításához, fegyelmi büntetés kiszabásához
* társulási megállapodás módosításának kezdeményezéséhez,
* a társulás és a társulás által fenntartott intézmény költségvetésének jóváhagyásához, a zárszámadásának elfogadásához,
* a társulás által fenntartott intézmény alapító okiratának, működési engedélyének elfogadásához, módosításához,
* a társulás által fenntartott intézmény vezetőjének kinevezéséhez,
* intézmény alapításához, átszervezéséhez, megszüntetéséhez,
* a társuláshoz való csatlakozás, kiválás, kizárás, társulás megszüntetésének eldöntéséhez,
* továbbá abban az ügyben, amit a Szervezeti és Működési Szabályzat meghatároz.

A társulásban részt vevő képviselő-testületek mindegyikének minősített többséggel hozott döntése szükséges:

* a megállapodás jóváhagyásához,
* a megállapodás módosításához,
* a megállapodás megszüntetéséhez,
* a társuláshoz történő csatlakozáshoz való hozzájáruláshoz,
* a társulási megállapodás év közbeni felmondásához.

A megállapodást a társulás tagjai szükség szerint módosítják. A megállapodás módosítás akkor tekintendő elfogadottnak, ha a társulást alkotó települési önkormányzatok képviselő-testületei a társulási megállapodás módosítását minősített többséggel hozott képviselő-testületi határozatukkal jóváhagyják.

A Társulási Tanács ülését az elnök, akadályoztatása vagy a tisztség betöltetlensége esetén az alelnök hívja össze és vezeti.[[9]](#footnote-9)

Az elnök és az alelnök együttes akadályoztatása esetén a társulási tanácsülést a Társulási Tanács által megbízott társulási tanácstag hívja össze és vezeti.[[10]](#footnote-10)

A Társulási Tanács ülésén valamennyi társult önkormányzat képviselőjének egy és egyenlő szavazata van.

A Társulási Tanács üléseit általában Mórahalmon a Városháza Tanácskozó Termében tartja.

1. **Meghívó**

A Társulási Tanács ülésére szóló meghívót olyan időpontban kell megküldeni, hogy azt az ülés időpontját megelőző 5 nappal megkapják, kivéve rendkívüli esetekben.[[11]](#footnote-11)

A Társulási Tanács ülésére a meghívó és az előterjesztési anyagok e-mail-ben kerülnek megküldésre.

A Társulási Tanács ülése rendkívüli esetben, kivételesen rövid úton (telefon, telefax, távirat, sms, e-mail, stb.) is összehívható.

A Társulási Tanács ülésére meg kell hívni:

* a Társulási Tanács tagjait
* A társult önkormányzatok jegyzőit

A Társulási Tanács ülésére szóló meghívónak tartalmazni kell:

* az ülés helyét és időpontját,
* a javasolt napirendi pontokat,
* az előterjesztők nevét.

A meghívóhoz mellékelni kell az előterjesztéseket, írásbeli tárgyalási anyagokat kivéve azokat, amelyek minősített adatot tartalmazó iratnak minősülnek.

Amennyiben az elnök a Társulás Mötv-ben, társulási megállapodásban meghatározott számú tagjának - napirendet tartalmazó - indítványára az Mötv-ben meghatározott határidőn belül nem hívja össze a Társulási Tanács ülését, akkor a Csongrád-Csanád Megyei Kormányhivatal vezetőjének eljárása kezdeményezhető.[[12]](#footnote-12)

Meghívottként az e szervezeteket (személyeket) érintő napirendek tárgyalásán tanácskozási joggal vesznek részt mindazon gazdasági, társadalmi és egyéb szervezetek képviselői, amelyeket a Társulási Tanács döntése közvetlenül érint, vagy amelyeket (akit) az ülésen való részvételre felkérnek.

**IV. A munkaterv**

A Társulási Tanács működésének alapja munkaterv.

A Társulási Tanács éves munkatervének tervezetét az elnök terjeszti jóváhagyásra a Társulási Tanács elé.

Az elnök a munkaterv tervezetének elkészítésekor javaslatot kér a Társulási Tanács tagjaitól és a tag önkormányzatok jegyzőitől.

A munkaterv első része tartalmazza:

a) az ülések tervezett időpontját és napirendjét, az előterjesztő megjelölésével,

b) az előterjesztések készítésébe bevonandó szerveket és személyeket,

c) meghatározza azokat a témákat, amelyhez a társult önkormányzatok képviselő-testületei előzetes állásfoglalását kell beszerezni,

d) az ülésre a napirendre külön meghívandó szerveket és személyeket.

A munkatervi javaslat társulási tanácsi jóváhagyásra történő előterjesztésekor tájékoztatást kell adni a munkatervbe fel nem vett javaslatokról is.

A munkatervet tárgyév február 28 napjáig állapítja meg a Társulási Tanács.

A munkatervet meg kell küldeni

a) a Társulási Tanács tagjainak,

b) a Társulási Tanács ülése állandó meghívottainak,

c) a munkatervben érintett előterjesztőknek.

**V. Az előterjesztések**

A Társulási Tanács elé előterjesztési joggal rendelkezik

a) az elnök,

b) a társulási tanács tagja,

c) az állandó meghívott,

d) akit az elnök erre felhatalmaz, illetve felkér.

Kötelezően írásos előterjesztés készül az alábbi ügyekben:

a) a szervezeti és működési rend kialakítása, megváltoztatása,

b) költségvetés meghatározása és végrehajtásáról való beszámoló,

c) társaságok létrehozása, vásárlása (csatlakozás, kilépés és szerződésmódosítás),

d) intézményalapítás, megszüntetés, átszervezés,

e) közfeladat önkéntes felvállalása, illetve megszüntetése,

f) a tag önkormányzat képviselő-testületének kötelezettségvállalásával járó ügyekben,

g) fejlesztési koncepciók tárgyában,

h) a társulás hatáskörébe tartozó személyi ügyekben.

Az - előadójának és készítőjének nevét minden esetben tartalmazó - írásbeli tárgyalási anyag lehet

a) határozati javaslatot tartalmazó előterjesztés, vagy

b) határozati javaslatot nem tartalmazó tájékoztató, illetve beszámoló.

Az előterjesztésben - a döntés szempontjából irreleváns részletkérdések mellőzésével - be kell mutatni a megalapozott döntéshez szükséges információkat, különösen a döntési hatáskör jogalapját, a javasolt intézkedés indokait, lényegét, főbb tartalmi jellemzőit, költségkihatását a költséghely megnevezésével, valamint a döntés várható társadalmi, gazdasági, igazgatási és egyéb hatásait. Az előterjesztésnek konkrétan megfogalmazott, a többféle értelmezés lehetőségét kizáró és végrehajtás szempontjából ellenőrizhető határozati javaslatot kell tartalmaznia. Azokat a vitás kérdéseket, amelyekben nem alakul ki egyetértés, az előterjesztésben döntéshozatalra alkalmas módon be kell mutatni. Ha a megalapozott állásfoglalás ezt szükségessé teszi, két vagy több azonos részletességgel kidolgozott változatot kell ismertetni.

A tájékoztató, illetve a beszámoló célja döntést nem igénylő ügyben a Társulási Tanács informálása.

**VI. Sürgősségi indítvány**

A Társulási Tanács tagja az ülés megkezdése előtt kérheti a javaslat sürgős megtárgyalását. Az előterjesztett sürgősségi javaslatmegtárgyalásához minősített többség szükséges.

**VII. A Társulási Tanács tanácskozási rendje**

Az elnök a társulási tanácsülés vezetése során

* megállapítja, hogy a Társulási Tanács ülésének összehívása az SZMSZ-ben foglaltak szerint történt,
* megállapítja az ülés határozatképességét,
* előterjeszti az ülés napirendjét,
* beszámol a lejárt határidejű döntések végrehajtásának állásáról,
* beszámol az előző társulási tanácsülésen elhangzott bejelentések nyomán tett intézkedésekről.

Az elnök előterjeszti a napirendi tervezetet, amelyről a Társulási Tanács minősített többséggel határoz.

A Társulási Tanács az elnök beszámolója alapján dönt

* a lejárt határidejű határozatok végrehajtásáról,
* az előző társulási tanácsülés óta eltelt időszakban végzett munkáról,
* az előző ülést követő fontosabb intézkedésekről, eseményekről adott tájékoztatás elfogadásáról.
* Az elnök az egyes előterjesztések felett külön-külön vitát nyit, javasolhatja egyes napirendek összevont tárgyalását. Az előterjesztőhöz a Társulási Tanács tagjai, a tanácskozási joggal meghívottak kérdést intézhetnek, amelyre a vita előtt választ kell adni.
* Az írásbeli előterjesztést az előterjesztő szóban, vagy írásban kiegészítheti, ha azt az anyag leadása és az ülés közötti időszakban bekövetkezett változások indokolják.

A Társulási Tanács tanácskozásának rendje:

a) Az elnök határozza meg a hozzászólások sorrendjét,

b) Az előterjesztő a határozathozatal előtt bármikor felszólalhat,

c) Az előterjesztő a határozathozatal előtt a beérkezett módosító indítványokról véleményt mond,

d) A tárgyalt napirendet érintő ügyrendi kérdésben bármelyik tag, bármikor szót kérhet.

Ügyrendi kérdés:

* napirendi pont tárgyalásának elhalasztására, elnapolására vonatkozó javaslat,
* javaslat a hozzászólók listájának lezárására,
* vita lezárására vonatkozó javaslat,
* szavazás módjára vonatkozó javaslat.

A Társulási Tanács ülésein a tanácskozási joggal meghívottak a tevékenységi körüket érintő előterjesztések kapcsán felszólalhatnak. A felszólalás időtartamát az elnök korlátozhatja.

A hozzászólásokat követően az elnök a vitát lezárja, összefoglalja a vita lényegét, kitér az előterjesztéstől eltérő véleményekre, a határozati javaslatot érintő valamennyi módosításra. Intézkedik a tanácskozás során elhangzott egyéb javaslatok, észrevételek érdemi megválaszolásáról.

A vita lezárását követően, a szavazás elrendelésétől annak befejezéséig sem érdemi, sem ügyrendi hozzászólásnak helye nincs, kivéve a személyes érintettség bejelentését.

A jegyzőnek a társulási tanácsülés folyamán, jelzése esetén azonnal, de legkésőbb az egyes napirendi pontok szavazásra bocsátása előtt felszólalási jogot kell biztosítani, amennyiben a törvényességet érintően észrevételt kíván tenni vagy ha a döntéssel kapcsolatban jogszabálysértést kíván jelezni.

A társulási tanácsülést levezető elnök köteles gondoskodni a társulási tanácsülés rendjének fenntartásáról.

A rend fenntartása érdekében a levezető elnök a Társulási Tanács tagja általi rendzavarás esetén figyelmezteti, majd ismétlődő esetben megvonja a szót attól a társulási tanácstagtól, aki a Társulási Tanács tekintélyéhez méltatlan kifejezést vagy másokat sértő fogalmazást használ vagy olyan magatartást tanúsít, amellyel zavarja a Társulási Tanács munkáját.

Egyéb rendzavarás esetén a levezető elnök a társulási tanácsülésen jelenlévő meghívottakat vagy más megjelenteket a tanácskozás rendjének bármilyen módon történő megzavarása esetén rendreutasíthatja. Amennyiben a rendzavarás folytatódik vagy újra megismétlődik, a rendbontókat az ülésterem elhagyására kötelezheti.

**VIII. Határozathozatal**

A Társulási Tanács döntéseinek elfogadásához – a társulási megállapodásban és a jelen szervezeti és működési megállapodásban meghatározott esetekben – egyszerű többségi vagy minősített többségi szavazat szükséges. A Tanács a döntéseit általában nyílt szavazással hozza. A nyílt szavazás kézfelemeléssel történik.

A Társulási Tanács:

- zárt ülést tart önkormányzati hatósági, összeférhetetlenségi, méltatlansági, kitüntetési ügy tárgyalásakor, fegyelmi büntetés kiszabása, valamint vagyonnyilatkozattal kapcsolatos eljárás esetén;

- zárt ülést tart az érintett kérésére választás, kinevezés, felmentés, vezetői megbízás adása, annak visszavonása, fegyelmi eljárás megindítása és állásfoglalást igénylő személyi ügy tárgyalásakor;

- zárt ülést rendelhet el a vagyonával való rendelkezés esetén, továbbá az általa kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás a társulás vagy más érintett üzleti érdekét sértené.

A szavazás rendje:

a) az elnök az előterjesztésben szereplő és a vita során elhangzott határozati javaslatokat egyenként megszavaztatja;

b) előbb a módosító és kiegészítő, majd az eredeti javaslatok felett kell dönteni;

c) kézfelemeléssel történő szavazásnál szavazni először igent, majd nemet végül tartózkodást tartalmazó elnöki kérdésre adandóan kell;

d) a szavazás eredményének megállapítása után az elnök kihirdeti a határozatot.

Ha a szavazás eredménye felől kétség merülne fel, bármely tag kérésére az elnök köteles megismételtetni a szavazást. A szavazás módjának megváltoztatását adott napirend során a vita lezárásáig bármely tag javasolhatja. A Társulási Tanács a javaslatról vita nélkül határoz.

A döntéshozatalból kizárható az, akit vagy akinek a hozzátartozóját az ügy személyesen érinti. A tag köteles bejelenteni a személyes érintettséget. A kizárásról az érintett tag kezdeményezésére vagy bármely tag javaslatára a Társulási Tanács dönt. A kizárt képviselőt a határozatképesség szempontjából jelenlévőnek kell tekinteni.

A határozatokat a Társulási Tanács ülését követő 15 napon belül meg kell küldeni a végrehajtásért felelős személyeknek, szerveknek.

A határozatok jelölése az év elejétől folyamatos sorszámmal, zárójelben az ülés időpontjával, törve az évszámmal, és a Tkt határozat feltüntetésével történik (../év (hó.nap.) Tkt határozat).

**IX. Jegyzőkönyv**

A Társulási Tanács üléséről az Mötv. 52. § (1) bekezdése szerinti tartalommal jegyzőkönyvet kell készíteni, melyre az Mötv.-nek a képviselő-testület üléséről készített jegyzőkönyvre vonatkozó szabályokat kell alkalmazni. A jegyzőkönyvet az elnök és a Társulás munkaszervezeti feladatait ellátó Mórahalmi Polgármesteri Hivatalt vezető jegyző írja alá.

A társulási tanácsülés megnyitását követően a jelen lévők közül az elnök által felkért személy vezeti a jegyzőkönyvet.

A nyilvános és zárt ülésről a jegyzőkönyvet egy példányban kell elkészíteni.

A jegyzőkönyvet a Társulási Tanács ülését követő 15 napon belül:

* valamennyi társult önkormányzatnak meg kell küldeni és
* a törvényességi felügyelettel összefüggő kapcsolattartás céljából elektronikus úton fel kell tölteni a nemzeti jogszabálytárba.[[13]](#footnote-13)

A jegyzőkönyvhöz csatolni kell a meghívót és annak mellékleteit (előterjesztések, azok mellékletei stb...), valamint a jelenléti ívet.

**X. A társulás szerveinek feladatai:**

**A Társulás elnöke**

Az elnököt a Társulási Tanács tagjai sorából zárt ülésen, titkos szavazással a képviselő-testület tagként történő delegálásának időtartamára választja.

Feladatai:

1. képviseli a Társulást harmadik személyekkel szemben, bíróságok és más hatóságok előtt,
2. összehívja és vezeti a Társulási Tanács ülését, összeállítja az ülés napirendjét, a társulási tanács ülésére előkészíti, előkészítteti az előterjesztéseket,
3. gyakorolja az utalványozási jogot a Társulási Tanácstól kapott felhatalmazás alapján,
4. gondoskodik a Társulás éves mérlegének, vagyonkimutatásának, költségvetésének, éves beszámolójának elkészítéséről,
5. a Társulás mérlegét a Tagok számára hozzáférhetővé teszi,
6. évente legalább egy alkalommal jelentést készít a Társulási Tanács részére a Társulás működéséről, feladatainak ellátásáról, a társulási cél megvalósulásáról,
7. ellátja mindazon feladatokat, melyet a társulási megállapodás, illetve a Társulási Tanács számára előírt,
8. a szerződéseket, támogatási szerződéseket, valamint azok módosításait a Tagok nevében aláírja,
9. bármely kérdésben észrevétellel és kérdéssel élhet a Tagok, illetve képviselőik, a hatóságok, közreműködő szervek, személyek felé, beszámoltathatja a Társulásban közreműködő bármely érdekeltet.
10. a Támogatási Szerződést és az egyéb szerződéseket, valamint azok módosításait a Tagok nevében aláírja,
11. képviseli a Társulást a közbeszerzési eljárás folyamatában a KSz és a Közbeszerzések Tanácsa előtt. Aláírja a projektek keretében a közbeszerzési pályázatokon nyertes szervezetekkel kötendő szerződéseket.
12. észrevételt, jelzést tesz a jogszabályba, a jelen szerződésbe ütköző, vagy a tagok érdekeit sértő intézkedés, mulasztás tapasztalása esetén, valamint intézkedik az érdeksérelem megszüntetése iránt
13. gondoskodik a társulási projektek ütemezett kivitelezésének és a társulás pénzfelhasználásának ellenőrzéséről,
14. előzetesen véleményezi és jóváhagyja a tagok elé terjesztendő jelentéseket, beszámolókat, tájékoztatásokat,
15. tájékoztatást, felvilágosítást kér a társulási projektek bármely résztvevőjétől.
16. figyelemmel kíséri a társulás és intézményei költségvetésének végrehajtását
17. gondoskodik a társulás és költségvetési szervei belső ellenőrzési rendszerének működtetéséről,
18. ellátja a társulás és intézményei gazdálkodásának ellenőrzését különös tekintettel a pénzfelhasználás ellenőrzésére,
19. felügyeli a Többcélú Társulás vállalt szociális-, gyermekjóléti-, egészségügyi feladatainak végrehajtását,
20. figyelemmel kíséri az egészségügyi és szociális ellátást érintő feladat-ellátási és feladatátvállalási szerződések hatályosulását.[[14]](#footnote-14)

**A Társulás alelnöke**

A Társulási Tanács a képviselő-testület tagként történő delegálásának időtartamára saját tagjai sorából egy alelnököt választ. Az alelnök személyére a társulási tanács elnöke tesz javaslatot. A Társulás alelnökének megválasztása zárt ülésen, titkos szavazással történik, megválasztásához a Társulási Tanács – társulási megállapodásban meghatározott – minősített többséggel hozott igen szavazata szükséges.

Az alelnök az elnök távolléte, akadályoztatása, a tisztség betöltetlensége esetén ellátja mindazon feladatokat, amelyeket a Társulási Tanács az elnök hatáskörébe utalt.[[15]](#footnote-15)

**A Társulási Tanács tagja**

A Társulási Tanács tagja a társulási megállapodásban meghatározott jogokkal és kötelezettségekkel rendelkezik, részt vehet a Társulási Tanács döntéseinek előkészítésében, végrehajtásuk szervezésében és ellenőrzésében. A Társulási Tanács ülésén valamennyi társult önkormányzat képviselőjének egy és egyenlő szavazata van.

A társulási tanács tagjának az akadályoztatása, ill. távolléte esetére helyettesítésének rendjét a települési önkormányzat képviselő-testülete határozza meg. A települési önkormányzat képviselő-testülete által helyettesítési, képviseleti joggal felhatalmazott képviselője a delegált tagot megillető jogkörrel (teljes jogkörrel) rendelkezik, jogai és kötelességei azonosak a delegált tag jogaival és kötelességeivel.

A helyettesítéssel, képviseleti joggal felhatalmazott képviselő felhatalmazó irat (szabályzat, határozat, kijelölő irat) bemutatását, átadását követően járhat el.

A társult önkormányzatok polgármesterei, a társulási tanács tagjai kötelesek megfelelő információkkal segíteni a Társulást feladatai ellátásában.

A társulási tanácsba delegált tag vagy – felkérésre – az általa kijelölt személy évente legalább egyszer a képviselő-testületének beszámol a társulás tevékenységéről, pénzügyi helyzetéről, a társulási cél megvalósulásáról. A társulási tanács tagjai képviselő-testületeiknek beszámolnak a társulási tanácsban végzett tevékenységükről.

**A Társulási Tanács**

A Társulásban részt vevő helyi önkormányzatokat a Társulási Tanácsban az általuk delegált tagok képviselik.

A Társulási Tanács feladatai:

* a Társulási Tanács elnökének, alelnökének a megválasztása, visszahívása,
* meghatározza a tagdíj, tagi hozzájárulás mértékét,
* meghatározza a tagokat terhelő egyéb kötelezettségeket,
* Tagokat terhelő egyéb kötelezettség megállapítása,
* a hatáskörbe utalt pénzeszközök felhasználásáról döntés, szükség szerint szakértői vélemények figyelembe vételével,
* Tag kizárásának, új tag felvételének elhatározása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükséges,
* jelen társulási megállapodás módosítása, mely határozat hatálybalépéséhez a Társulásban résztvevő képviselő-testületek mindegyikének minősített többségével hozott döntése szükségeltetik,
* Társulás megszűnésének elhatározása, mely határozat a Társulásban résztvevő képviselő-testületek mindegyikének minősített többségével hozott döntésével lép hatályba,
* Társulás éves munkatervének, költségvetésének elfogadása. A költségvetés első félévi és éves végrehajtásáról szóló beszámoló; éves mérlegének elfogadása,
* az érintett szervezetekkel a támogatási szerződések megkötése, módosítása
* a megállapodásban foglalt célok megvalósításának áttekintése, stratégiai célok meghatározása,
* a projekt szerinti célkitűzések megvalósulásának, azok időarányos állapotának elemzése és értékelése,
* a Tagok között felmerülő esetleges vitás kérdések megtárgyalása, esetleg állásfoglalás a vitás kérdésekben, illetve a végrehajtás során felmerülő problémák körében,
* a Szervezeti és Működési Szabályzat elfogadása,
* a közös beruházások, térségfejlesztési tervek, koncepciók, projektek megvalósításával, pályázati kérelmek benyújtásával kapcsolatos döntés meghozatala,
* az átruházott önkormányzati feladatokkal kapcsolatos, illetve az átruházott hatáskörbe tartozó döntések meghozatala,
* dönt a társulás pénzeszközeinek felhasználásáról a társulási megállapodás által külön előírt esetekben.
* alapítói/tulajdonosi jogok gyakorlása, a projektek eredményeként létrejövő vagyon üzemeltetését és hasznosítását biztosító szerződések megkötése és a szerződések teljesítésének ellenőrzése.[[16]](#footnote-16)

**A Társulási Tanács bizottságai**

A Társulási Tanács egyes feladatainak ellátására, döntéseinek előkészítésére, végrehajtásának szervezésére eseti jelleggel hoz létre és működtet munkabizottságot, ideiglenes bizottságot.[[17]](#footnote-17)

A bizottság feladatát, tagjainak számát, összetételét a létrehozó határozatban a Társulási Tanács határozza meg.

A bizottság tagjait a Társulási Tanács zárt ülésen, titkos szavazással választja. A tagok megválasztásához a Társulási Tanács – társulási megállapodásban meghatározott – minősített többséggel hozott igen szavazata szükséges.

A bizottság tagjaira a Társulási Tanács tagjai tehetnek javaslatot. A bizottság elnöke a Társulási Tanács tagjai sorából e feladatra választott tag lehet.

A bizottság elnökét és tagjait a Társulási Tanács tagjai közül kell választani. Egy tag több bizottság tagjának is megválasztható, elnöki tisztséget azonban csak egy bizottságban tölthet be.

A bizottságok feladatkörükben ellenőrzik a Társulási Tanács döntéseinek előkészítésére illetőleg végrehajtására irányuló munkát. Ha a bizottságok az előkészítő, végrehajtó tevékenységben a Társulási Tanács álláspontjától, céljaitól való eltérést, az önkormányzati érdek sérelmét, vagy a szükséges intézkedés elmulasztását észlelik, az elnök intézkedését kezdeményezhetik.

A bizottsági döntéshozatalból kizárható az, akit vagy akinek hozzátartozóját az ügy személyesen érinti. A személyes érintettségét az érdekelt köteles bejelenteni. A bizottság elnökének, tagjának kizárásáról a bizottság dönt. A bizottság elnöke, tagja ha az adott ügyben személyes érintettségét, elfogultságát bejelentette, akkor a döntéshozatalban nem vehet részt, de a határozatképesség szempontjából jelenlévőnek kell tekinteni.

A bizottságok maguk állapítják meg működésük részletes szabályait. A bizottság akkor határozatképes, ha az ülésen a tagok több, mint a fele jelen van. Határozathozatalhoz a jelenlévő tagok több, mint a felének igen szavazata szükséges.

A bizottság évente szükség szerint ülésezik.[[18]](#footnote-18) A bizottság ülését az elnök az ülés napját legalább 7 nappal megelőzően írásban hívja össze. A bizottság ülését a bizottság bármely két tagja írásban összehívhatja az ok és a cél egyidejű megjelölésével, ha a bizottság összehívására irányuló kérelmüket az elnök 15 napon belül nem teljesíti.

Az ülés összehívására vonatkozó határidőtől rendkívül indokolt, halaszthatatlan esetekben el lehet térni. Ez esetben az ülés telefonon, illetve egyéb más úton (e-mail, stb.) történő összehívása is megengedhető.

A bizottság akkor határozatképes, ha az ülésen a tagok 2/3-a jelen van. Határozatképtelenség esetén 15 napon belül újabb ülést kell összehívni. A megismételt ülés a megjelent tagok számától függetlenül határozatképes.

A bizottság a döntéseit egyszerű többséggel hozza meg.

Amennyiben a bizottság által tárgyalt ügy más bizottság feladatkörét is érinti, úgy a bizottság elnöke összevont tárgyalást kezdeményezhet.

A bizottság elnökét tartós akadályoztatása vagy a tisztség betöltetlensége esetén a bizottság tagjai közül a korban legidősebb tag helyettesíti.[[19]](#footnote-19) A bizottság tagjai személyesen kötelesek eljárni, képviseletnek nincs helye.

A bizottság - feladatkörében - előkészíti a Társulási Tanács döntéseit, szervezi, ellenőrzi és felügyeli a Társulási Tanács munkaszervezeti feladatát ellátó Mórahalmi Polgármesteri Hivatalnak a Társulási Tanács döntései előkészítésével és végrehajtásával kapcsolatos munkáját. A bizottság jogszabályba, szerződésbe ütköző, vagy a tagok érdekeit sértő intézkedés, mulasztás tapasztalása esetén észrevételt tehet, illetve jelzéssel élhet és kezdeményezheti a Társulási Tanács elnökének, illetve a munkaszervezeti feladatot ellátó Mórahalmi Polgármesteri Hivatal vezetőjének intézkedését.

A bizottságok tagjai a feladatkörükhöz kötődő, a döntés előkészítésével összefüggő ügyekbe bármikor betekinthetnek, azzal kapcsolatban tájékoztatást kérhetnek, továbbá részt vehetnek más bizottság ülésén is.

[[20]](#footnote-20)

[[21]](#footnote-21)

A bizottságot a Társulási Tanács, valamint a Társulási Tanács elnökének indítványára össze kell hívni.A Társulási Tanács elnökének javaslatára együttes bizottsági ülés is összehívható. Az együttes bizottsági ülést a bizottságok által egyszerű szótöbbséggel megválasztott bizottsági elnök vezeti.

[[22]](#footnote-22)

A bizottságok, ideiglenes bizottságok ügyviteli teendőinek ellátásáról a társulás munkaszervezeti feladatait ellátó Mórahalmi Polgármesteri Hivatal gondoskodik.

A bizottságok működésére /határozatképesség, határozathozatal, jegyzőkönyv, stb/ a Társulási Tanácsra vonatkozó szabályokat kell értelemszerűen alkalmazni.

A bizottságok ülésein a társulás munkaszervezeti feladatait ellátó Mórahalmi Polgármesteri Hivatal vezetője vagy az általa erre felhatalmazott személy tanácskozási joggal részt vehet.

A bizottság üléseiről jegyzőkönyvet kell vezetni, melyet a bizottság elnöke, valamint valamely az ülésen résztvevő, aláírásra felhatalmazott bizottsági tag ír alá. A bizottsági tagok megbízatása visszavonásig tart.

**Beszámoló, döntés előkészítő egyeztető rendszer[[23]](#footnote-23)**

A Társulás a Homokháti Szociális Központ intézmény útján minden egyes társulási tanácsülés (különös tekintettel a költségvetés tervezésére és módosításaira, valamint a féléves és éves beszámoló előkészítése) előtt első sorban az intézmény által megvalósított szakmai feladatok ellátásáról és végrehajtásáról rendszeresen beszámol a Tagönkormányzat képviselőjének. Ezen egyeztetés során kerül sor a Tagönkormányzatot érintő feladatellátás személyi-, tárgyi és pénzügyi feltételeinek meghatározására is, ezen ügyekben a szükséges döntések meghozatalra kerülnek.

Az egyeztetésekre Tagönkormányzatonként készített kimutatások alapos részletezettséggel tartalmazzák az adott települési tagintézmények költségvetését, egyéb adatait és azok változásait. A Homokháti Szociális Központ intézmény kimutatást készít a tervezett és teljesített, mutatószámokkal alátámasztott központi költségvetési támogatásokról, a saját bevételekről, és kiszámolja a szociális feladatellátáshoz szükséges települési hozzájárulások összegét is, továbbá a fenntartó Társulás részére is kimutatásokat készít.

**Homokháti Szociális Központ települési egyeztetési feladata:[[24]](#footnote-24)**

A Homokháti Kistérség Többcélú Társulása Társulási Tanács ülése előtt a Homokháti Szociális Központ az egyeztetés témáiról előzetes feljegyzést készít (1. számú melléklet) a szociális feladatellátásban érintett Önkormányzatok részére és személyesen egyeztet (intézményvezető, gazdasági vezető, tagintézmény/telephely-vezető, illetve a helyettesítésükkel megbízott munkavállaló) a polgármesterekkel a településeket érintő kérdésekről, illetve tájékoztatást nyújt a tagintézményen/telephelyen végzett tevékenységről. Amennyiben valamilyen okból személyes egyeztetésre nincs lehetőség, akkor e-mail-ban megküldött feljegyzés alapján a polgármester által megjelölt személyek számára kerül kiküldésre véleményezés céljából az egyeztetés munkaanyaga. Ezt követően az elfogadott feljegyzést, munkaanyagot, legkésőbb a társulási ülés anyának összeállításáig megküldik.

A Homokháti Szociális Központ pénzügyi és szakmai települési szintű egyeztetési anyagát a polgármester aláírásával látja el.

A munkaterv szerinti társulási tanácsülés előtt minden esetben történik egyeztetés.

Rendkívüli társulási tanácsiülés esetén csak abban az esetben van személyes egyeztetés, amikor ezt a döntés jellege megkívánja.

A települési egyeztetések az alábbi témákat érintik:

* társulási tanács Intézményt érintő várható napirendi pontjai, azon belül is a települést érintő döntések,
* normatíva felmérések adatai,
* tagintézmény/telephely pénzügyi adatai (költségvetés, előirányzat módosítás tételei, beszámoló, maradvány, időszakos pénzforgalmi adatok),
* tájékoztatás a személyi változásokról,
* tájékoztatás a karbantartási tevékenységekről, beszerzésekről, illetve azok igényéről,
* tájékoztatás tagintézmény/telephely rendezvényeiről,
* tájékoztatás az Intézményt érintő ellenőrzésekről,
* tájékoztatás minden egyéb olyan témakörről, ami a fenntartó Önkormányzat döntési hatáskörébe tartozik,
* tájékoztatás a települési feladatellátást érintő jogszabályi változásokról.

Költségvetés egyeztetéshez előkészített táblázatok tartalma:

* **Összesítő tábla** a tagintézményi/telephelyi tárgyévi tervezett költségvetési bevételek és kiadások kiemelt előirányzatonkénti bontásban, önkormányzati hozzájárulás összege, viszonyítva az előző évi tervezett és ténylegesen teljesített bevételekhez és kiadásokhoz. Változás bemutatása %-os arányban és Ft összegben is;
* Tárgyévi normatíva bevételek bemutatása jogcímek szerint, viszonyítva az előző évben igényelt összeghez;
* Önkormányzati hozzájárulás megbontása kormányzati funkciók szerint;
* Tagintézmény/telephely bevételi és kiadásai kormányzati funkció/rovat részletezettséggel;
* Munkavállalók személyi juttatásainak bemutatása kormányzati funkció szerinti bontásban;
* Tervezett karbantartási munkák, tárgyieszköz beszerzési igények;
* Változások levezetése a bevételeket és kiadásokat érintően kiemelt előirányzat szerinti alábontásban.

Évközi költségvetés módosítás:

* bevételi többlet bemutatása bevételei jogcímek szerint tételesen;
* kiadás előirányzat módosítási igény, tételenként részletes indoklással;
* a módosított tételek együttes hatásnak bemutatása, illetve
* a változások hatása az Önkormányzati hozzájárulásra.

Költségvetési beszámoló tartalma:

* **Összesítő tábla** a tagintézményi/telephelyi költségvetési bevételek és kiadások kiemelt előirányzatonkénti teljesített összegéről, önkormányzati hozzájárulás összegéről, viszonyítva a jóváhagyott bevételi és kiadási előirányzathoz. Teljesítés bemutatása %-os arányban és maradvány levezetése Ft összegben.;
* Kötelezettséggel terhelt maradvány részletezése;
* Normatíva év végi elszámolás eredménye;
* Tagintézmény/telephely bevételinek és kiadásainak teljesítése rovatrend szerint.

Az egyeztetéseket követően a települések döntései beépítésre kerülnek az Intézmény által előkészített társulási tanácsi ülés előterjesztéseibe.

A költségvetést és beszámolót érintő döntések összesítve jelennek meg az előterjesztésekben és határozati javaslatokban, a döntés előkészítés az összesített adatok alapján történik, míg az ellátásokkal kapcsolatos döntések egyedileg jelennek meg telephelyenként a döntés előkészítésben.

**XI. A Társulás munkaszervezete**

A Társulási Tanács feladatainak végrehajtását és döntéseinek előkészítését a Mórahalmi Polgármesteri Hivatal látja el.

A Társulás munkaszervezetének feladata különösen:

* a Társulási Tanács üléseinek, döntéseinek előkészítése és a döntések végrehajtása;
* a Társulás működésével kapcsolatos adminisztratív és szervezési feladatok ellátása;
* a Társulás pénzügyi-gazdasági feladatainak ellátása;
* a fejlesztéssel kapcsolatos döntései esetén kapcsolatfelvétel és fenntartás a társulás működési területén működő közigazgatási szervezetekkel, intézményekkel a fejlesztési szükségletek és a bevonható helyi források feltárása érdekében;
* a társulás működési területén lévő egyes önkormányzatoktól, önkormányzati társulásoktól és vállalkozásoktól a pályázatok kidolgozásához, a fejlesztések lebonyolításához megbízást vállalhat;
* rendszeresen beszámol illetve szükség szerint tájékoztatást nyújt a feladatellátással kapcsolatban a Társulási Tanácsnak illetve a társulás tagjainak.

A Társulás munkájához a szükséges adatokat és információkat a tagönkormányzatok a Társulás rendelkezésére bocsátják. Ezen túl a Társulás részére a munkavégzéshez szükséges, s helyben felmerülő feltételeket /szemlék, tárgyalások, irodatechnika, stb./ megteremtik.

A Társulás a tagönkormányzatok részére térítés nélkül szolgáltatja a feladatkörébe rendelkezésre álló adatokat, tényeket és térítés nélkül végez szolgáltató-tanácsadó tevékenységet.

**XII. A Társulási Tanács gazdálkodása**

A Társulás éves költségvetésből gazdálkodik, amelyet a Társulási Tanács hagy jóvá.

A Társulás és az általa fenntartott intézmény a tagok által, befizetett éves tagdíjakból gazdálkodik, amely pénzösszeg nagyságát a Társulási Tanács hagyja jóvá.

A célfeladatok megvalósításához a társult önkormányzatok a Társulási Tanács külön döntése szerint járulnak hozzá.

A társulás munkaszervezeti feladatait ellátó polgármesteri hivatalt vezető jegyző által előkészített költségvetési határozat tervezetet a társulási tanács elnöke tárgyév február 15-éig, ha a központi költségvetésről szóló törvényt az Országgyűlés a naptári év kezdetéig nem fogadta el, a központi költségvetésről szóló törvény hatálybalépését követő negyvenötödik napig nyújtja be a Társulási Tanácsnak.

A zárszámadási határozat tervezetét, az éves pénzforgalmi jelentést, könyvviteli mérleget, pénzmaradvány kimutatást és eredmény kimutatást a társulás munkaszervezeti feladatait ellátó polgármesteri hivatalt vezető jegyző készíti elő és a társulási tanács elnöke terjeszti azt a Társulási Tanács elé úgy, hogy az a Társulási Tanács elé terjesztést követő harminc napon belül, de legkésőbb a költségvetési évet követő ötödik hónap utolsó napjáig elfogadásra kerüljön. A Társulási Tanács a költségvetésről és a zárszámadásról határozatot hoz.

A Társulás a pénzeszközeit pénzintézetnél nyitott saját bankszámláin tartja.

**XIII. A Társulási Tanács beszámolási és adatszolgáltatási feladatai**

A munkaszervezet feladatát ellátó Mórahalmi Polgármesteri Hivatal látja el:

* A társulás előirányzatai tekintetében a tervezési, gazdálkodási, finanszírozási, adatszolgáltatási és beszámolási feladatokat,
* A társulás működtetésével, üzemeltetésével, a beruházásokkal, a vagyon használatával, hasznosításával, védelmével kapcsolatos gazdálkodási feladatokat.

**XIV. Gazdálkodási jogkörök**

**Kötelezettségvállalás**

* A Társulási Tanács elnöke (alelnöke) a Társulás fenntartásához és működtetéshez, kapcsolódó kiadásokra vállalhat kötelezettséget a jóváhagyott előirányzat mértékéig. A kötelezettségvállaló az áruvásárlásra, vagy szolgáltatás nyújtására irányuló megrendeléseit, személyi juttatás kifizetésére irányuló kötelezettségvállalásait és a közüzemi szolgáltatások szerződéseit pénzügyi ellenjegyzés céljából megküldi a munkaszervezet feladatát ellátó Polgármesteri Hivatalnak (kötelezettség vállalás pénzügyi ellenjegyzése).
* A kötelezettségvállalás nyilvántartás a munkaszervezet feladatát ellátó Polgármesteri Hivatalban történik a Társulásra vonatkozóan. A nyilvántartás naprakészen mutatja a folyamatban lévő kötelezettségvállalásokat, illetve ezek időszak végi állományát.
* Amennyiben a kötelezettség-vállalásra a nyilvántartás szerint nincs fedezet, a pénzügyi ellenjegyző „nem teljesíthető fedezethiány miatt” megjegyzéssel visszaküldi az intézmény vezetőjének.
* Ha a kötelezettségvállalásnak van fedezete, akkor azt pénzügyileg ellenjegyzi a munkaszervezet feladatát ellátó Polgármesteri Hivatal jegyzője által pénzügyi ellenjegyzésre kijelölt dolgozó.
* A teljesült kötelezettségvállalásról az utalványozás útján tájékoztatja a Társulás a hivatalt.

**Utalványozás**

* A Társulást érintő kiadásokat és bevételeket a Társulási Tanács elnöke (alelnöke) utalványozza.
* Az utalványozás minden esetben írásban, utalványrendelet felhasználásával történik.
* A Társuláshoz beérkezett számla bizonylat kötelezettségvállalás nyilvántartásával történő összevetés után kerül érvényesítésre, a Társulás elnöke általi utalványozásra.

**Érvényesítés**

* A szakmailag igazolt és a kötelezettségvállalási nyilvántartásban is nyilvántartott integrált informatikai rendszerből kinyomtatott utalványrendelettel felszerelt számlát, bizonylatot a munkaszervezet feladatát ellátó Polgármesteri Hivatal jegyzője által érvényesítésre meghatalmazott köztisztviselője érvényesíti.
* Amennyiben az érvényesítést végző dolgozó kifogásolja a jogosultságot, az összegszerűséget, a fedezet meglétét, az alaki, formai követelmények betartását (csak teljesen felszerelt számlát, utalványrendeletet fogadhat el), vagy a szakmai teljesítést, a minőségi-mennyiségi átvételt akkor az utalványrendeletet érvényesítés nélkül hiánypótlás céljára, a kifogásolt hiányosság megjelölésével visszaküldi az intézménynek.

**Pénzügyi ellenjegyzés**

A kötelezettségvállalás pénzügyi ellenjegyzésére a jegyző által kijelölt dolgozó jogosult.

* A pénzügyi ellenjegyzési jogkör gyakorlója a kötelezettségvállalás előtt meggyőződik arról, hogy a szükséges fedezet rendelkezésre áll-e. Minden kötelezettségvállalást, amelynek összege meghaladja a 100 000 Ft-ot írásba kell foglalni és pénzügyi ellenjegyzés végett a pénzügyi ellenjegyzőnek el kell juttatni. A 100 000 Ft-alatti kötelezettségvállalást nem kell írásba foglalni, de nyilvántartásba kell venni kötelezettségvállalási bizonylaton és azt pénzügyi ellenjegyzéssel kell ellátni.
* A pénzügyi ellenjegyzési jogkör gyakorlója, amennyiben valamilyen szabálytalanságot tapasztal, megtagadja a pénzügyi ellenjegyzést és ennek tényét, valamint indokait írásban közli a Társulási Tanács elnökével.

**Szakmai teljesítés igazolása**

Szakmai teljesítés igazolását a Társulási Tanács elnöke által kijelölt dolgozók végzik.

**XV. A Társulási Tanács vagyongazdálkodása**

A társulás saját vagyonnal rendelkezhet, amelynek szaporulata a társulást illeti meg.

A társulás vagyona:

* a feladatellátáshoz átadott vagyon, a közös beruházások, fejlesztések révén létrejövő vagyon szaporulata, mely a társulás közös tulajdonát képezi,
* pályázati úton megszerzett vagyon, vagyoni értékű jogok (ingyenes használat), befektetett érték- és állampapírok, készpénzvagyon,
* nem önkormányzati szervek (gazdálkodó szervezetek, alapítványok) által a társulásnak ajándékozott vagyon.

A tulajdonnal való rendelkezési jogot a Társulási Tanács gyakorolja.

Vagyonhasználati jog: A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.

A Társulás nyertes pályázat esetén partnerségi szerződést köt a projektmegvalósításban érintett települési önkormányzatokkal, illetve azok intézményeivel. A szerződő felek a megállapodásban részletezik többek között a projekt finanszírozásához kapcsolódó szabályokat, az adott projekt keretében megvalósításra kerülő beruházást, az információszolgáltatás és kapcsolattartás szabályait, a projekt eredményeinek felhasználását, a projekt nyilvánosságának biztosítását, a projekt utókövetését, fenntartását, és a projektből való kilépés eseteit.

A vagyonnyilvántartás vezetése a munkaszervezet feladatát ellátó Mórahalmi Polgármesteri Hivatal jegyzője által kijelölt dolgozó feladata.

**XVI. A Társulási Tanács ügyiratkezelése**

A Társulás iratkezelését a munkaszervezeti feladatokat ellátó Mórahalmi Polgármesteri Hivatal jegyzője által kijelölt dolgozó látja el, az iratkezelési szabályzatban foglaltak szerint.[[25]](#footnote-25) A beérkező iratok felbontására, az iratok szignálására a Társulás elnöke vagy az általa erre felhatalmazott személy jogosult.

**XVII. A Társulási Tanács belső ellenőrzése**

A gazdálkodás ellenőrzését és a költségvetési felügyeletet a társulás által megbízott vagy a székhelytelepülés önkormányzatának belső ellenőrzési feladatait ellátó belső ellenőr megállapodás alapján látja el az adott évi belső ellenőrzési tervben meghatározottak szerint.[[26]](#footnote-26)

**XVIII. Szabályzatok[[27]](#footnote-27)**

Az SZMSZ –hez kapcsolódó, a Társulás által elkészített önálló szabályzatok:

* Közbeszerzési szabályzat,
* Gazdálkodási szabályzat,
* Pénzkezelési szabályzat,
* Számlarend,
* Bizonylati rend,
* Belső kontrollrendszer szabályozása,
* a közérdekű adatok megismerésére irányuló kérelmek intézésének, továbbá a kötelezően közzéteendő adatok nyilvánosságra hozatalának rendje,
* a gépjárművek igénybevételének és használatának rendje,
* a beszerzések lebonyolításával kapcsolatos eljárásrend,
* az anyag- és eszközgazdálkodás számviteli politikában nem szabályozott kérdéseinek szabályozása.

A Társulás működésére, gazdálkodására vonatkozóan a munkaszervezet feladatát ellátó Mórahalmi Polgármesteri Hivatal által elkészített szabályzatok, melyek kiterjesztésre kerülnek a Társulásra.

* Számviteli politika,
* Eszközök és források értékelési szabályzata,
* Leltárkészítési és leltározási szabályzat,
* Felesleges vagyontárgyak hasznosításának és selejtezésének szabályzata,

***•*** Iratkezelési szabályzat

***A Társulás munkavállalót nem foglalkoztat, reprezentációs költséget nem számol el, ezért az Ávr. 13. § (2) bekezdése szerinti, az alábbiakban felsorolt belső szabályzatok kiadása nem indokolt:***

1. a belföldi és külföldi kiküldetések elrendelésével és lebonyolításával, elszámolásával kapcsolatos szabályzat
2. a reprezentációs kiadások felosztásának, azok teljesítésének és elszámolásának szabályai

**XIX. Záró rendelkezések**

A Társulási Tanács hatásköreit és határozatait tartalmazó nyilvántartás vezetéséért a munkaszervezeti feladatokat ellátó Mórahalmi Polgármesteri Hivatal a felelős.

A társuló önkormányzatok kötelezettséget vállalnak arra, hogy a Társulás működése során felmerülő vitás kérdéseket egymás között kísérlik meg rendezni és Bírósághoz csak abban az esetben fordulnak, ha ezen törekvésük nem jár eredménnyel.

Ez a szervezeti és működési szabályzat a Társulási Tanács minősített többségi határozatával lép hatályba.

A Társulási Tanács Társulási Megállapodása, SZMSZ-e, határozatai megtekinthetőek a társulás munkaszervezeti feladatait ellátó Mórahalmi Polgármesteri Hivatalban.

Ezen Szervezeti és Működési Szabályzat 2020.08.27. napján lép hatályba, és a hatályba lépéssel egyidejűleg a korábban (2020.02.07-től) érvényben volt Szervezeti és Működési Szabályzat hatályát veszti.

Mórahalom, 2020. augusztus 27.

|  |  |
| --- | --- |
| ………………………  Nógrádi Zoltán  Elnök  Homokháti Kistérség Többcélú Társulása | …………………………  Dr. Tóth Krisztián  Jegyző  Mórahalmi Polgármesteri Hivatal |

Záradék:

Ezen Szervezeti és Működési Szabályzatot a Társulási Tanács a 57/2020. (VIII.27.) Tkt számú határozatával jóváhagyta.

|  |  |
| --- | --- |
| …………………………  Dr. Tóth Krisztián  Jegyző  Mórahalmi Polgármesteri Hivatal |  |

1. **számú melléklet:[[28]](#footnote-28)**

**Feljegyzés (minta)**

Készült: …………………………………………………………………………………..

**Helyszín:** …………………………………………………………………………………

**Jelen vannak:**

Önkormányzat részéről

………………………….. polgármester

………………………….. …………………………..

Intézmény részéről

………………………….. intézményvezető

………………………….. gazdasági vezető

………………………….. tagintézmény/telephely vezető

**Tárgy:**

A tárgyban megjelölt témák részletes kifejtése…..

Döntés igénylő kérdésekben

*Fenntartó által jóváhagyott döntés: ……………………………………….*

Tagintézmény/telephelyet érintő költségvetési tétek:

**Tagintézmény/telephely bevétei:**

……………………………………………………………………………

……………………………………………………………………………

**Jóváhagyott kiadások:**

………………………………………………………………………….. ……………………………………………………………………….…

Önkormányzati hozzájárulás változás : ……………………………………………

**Megjegyzés:** *(feljegyzés témájával kapcsolatos egyéb döntés)*

……………………………………………………………………………………………………………………………………………………………………………………………………

kmf

………………………………………… ………………………………………

………………………………………… ………………………………………

1. Módosította: 57/2020. (VIII.27.) Tkt határozat [↑](#footnote-ref-1)
2. Módosította: 78/2019. (XI.15.) Tkt határozat [↑](#footnote-ref-2)
3. Módosította: 57/2020. (VIII.27.) Tkt határozat [↑](#footnote-ref-3)
4. Módosította: 57/2020. (VIII.27.) Tkt határozat [↑](#footnote-ref-4)
5. Módosította: 57/2020. (VIII.27.) Tkt határozat [↑](#footnote-ref-5)
6. Módosította: 20/2020. (II.07.) Tkt határozat [↑](#footnote-ref-6)
7. Módosította: 57/2020. (VIII.27.) Tkt határozat [↑](#footnote-ref-7)
8. Módosította: 78/2019. (XI.15.) Tkt határozat [↑](#footnote-ref-8)
9. Módosította: 57/2020. (VIII.27.) Tkt határozat [↑](#footnote-ref-9)
10. Módosította: 57/2020. (VIII.27.) Tkt határozat [↑](#footnote-ref-10)
11. Módosította: 78/2019. (XI.15.) Tkt határozat [↑](#footnote-ref-11)
12. Módosította: 57/2020. (VIII.27.) Tkt határozat [↑](#footnote-ref-12)
13. Módosította: 78/2019. (XI.15.) Tkt határozat [↑](#footnote-ref-13)
14. Módosította: 78/2019. (XI.15.) Tkt határozat [↑](#footnote-ref-14)
15. Módosította: 57/2020. (VIII.27.) Tkt határozat [↑](#footnote-ref-15)
16. Módosította: 78/2019. (XI.15.) Tkt határozat [↑](#footnote-ref-16)
17. Módosította: 78/2019. (XI.15.) Tkt határozat [↑](#footnote-ref-17)
18. Módosította: 78/2019. (XI.15.) Tkt határozat [↑](#footnote-ref-18)
19. Módosította: 57/2020. (VIII.27.) Tkt határozat [↑](#footnote-ref-19)
20. Törölte: 78/2019. (XI.15.) Tkt határozat [↑](#footnote-ref-20)
21. Törölte: 78/2019. (XI.15.) Tkt határozat [↑](#footnote-ref-21)
22. Törölte: 78/2019. (XI.15.) Tkt határozat [↑](#footnote-ref-22)
23. Beépítette: 78/2019. (XI.15.) Tkt határozat [↑](#footnote-ref-23)
24. Beépítette: 78/2019. (XI.15.) Tkt határozat [↑](#footnote-ref-24)
25. Módosította: 78/2019. (XI.15.) Tkt határozat [↑](#footnote-ref-25)
26. Módosította: 78/2019. (XI.15.) Tkt határozat [↑](#footnote-ref-26)
27. Módosította: 78/2019. (XI.15.) Tkt határozat [↑](#footnote-ref-27)
28. Beépítette: 78/2019. (XI.15.) Tkt határozat [↑](#footnote-ref-28)